Järgnev saade on valminud tänu J.Meyeri sõprade-partnerite toele
IGAPÄEVAELU RÕÕMUD
Isa, me täname Sind tänase sõna eest
ja nagu juba palusin,
siis ootan, et inimesed saaks terveks tänase Jumala Sõna jagamise ajal.
Tänan Sind, et inimesed võivad kogeda
füüsilist, emotsionaalset ja vaimset tervenemist.
Kõikvõimalikku tervenemist, mida nad vajavad.
Läkita oma sõna, Issand ja tervenda nad,
vabastades neid pimedusemülkast ja hävingust.
Alustuseks paar kommentaari.
Kui palju sa oled mõelnud oma mõtetele?
Mõtled sa üldse kunagi sellele, millest sa mõtled?
Kui leiad, et oled halvas tujus või emotsionaalselt nullis,
leides end meeleheitel ja norusena,
siis võta korraks aeg maha ja mõtle, millele sa mõtled.
Leiad peagi, et su tunded on su mõttemaailmaga seotud.
Tead sa üldse, kui palju su mõtted mõjutavad igat su eluvaldkonda?
Need mõjutavad sõnu, mida räägid,
su tujusid, suhtumisi ja suhteid nii Jumala, iseenda kui teistega.
Ka igat otsust, mille langetad ja seda, kuidas käitud.
See pole õige arvata,
et pead mõtlema kõigele, mis sind tabab.
Sa saad ise otsustada, mida mõtled ja mida mitte.
Sina ise saad otsustada, millele mõtled ja millele mitte.
Ütlen seda veelkord ja aeglaselt -
sa ise saad otsustada, mida mõtled ja mida mitte.
Põhjus, miks te nii vaiksed olete,
on selles, et see on miski, millele me kunagi ei mõtle.
Me ei mõtle sellele, millele me mõtleme.
Ärkad hommikul üles
ja Saatan ütleb: "Oled masendunud", mispeale oledki masendunud.
Oled temaga ühel nõul ja oledki masendunud.
Ta ütleb: "See saab olema üks nadi päev!"
ja sa kordad esimesele vastu tulijale: "See saab olema üks nadi päev!"
Peame õppima tundma ära Saatana valesid
ning mõistma,
et enam kui midagi muud kasutab ta me meeli ja mõistust.
Ta valetab meile ja petab meid,
püüdes röövida kõike, mida Jeesus tuli meile andma.
Seetõttu me ei saa lihtsalt olla passiivsed
ja soovida, et me ei tunneks nii.
Loota, et midagi muutub.
Taoline lootus pole mingi lootus.
Lootus tähendab ootust, et midagi head sünnib,
mitte möminat: "Loodetavasti Jumal teeb midagi."
Piibel ütleb,
et Ristija Johannese päevist tänini rünnatakse taevariiki
ja ründajad kisuvad selle endale. (Matteuse 11:12)
Mulle nii meeldib see.
"Jumalariik kannatab rünnakute all
ja energilised kujud võtavad selle jõuga endale."
See oleks parem tõlge.
Me peame lõpetama arvamise, et kõik hea kukub meile lihtsalt sülle.
Peame mõistma,
et Jumal on andnud meile Piibli näol eluplaani.
Ta ütles: "Mina olen tee."
Nii et, sa võid öelda: "See siin on juhis eluks, kuidas elada."
Vahet pole, kas see sulle meeldib või mitte -
Jumal ei muuda oma meelt.
See siin on juhis eluks,
mistõttu ka vastused ükskõik, millisele su probleemile,
peituvad selles raamatus.
Seega peame õppima siia kirjapandut ja see võtab aega.
Jah, sa muutud selles üha osavamaks ja osavamaks,
kuid keegi ei saavuta oma võite üle öö.
See pole kiirläbimurrete koht.
Tänapäeval võib enam-vähem kõike saada kiirkorras,
kuid mitte läbimurdeid.
Selleks, et saada vajatud läbimurdeid, tuleb olukordadest enne läbi minna.
Aamen?
Peame õppima panema tähele Püha Vaimu märguandeid
oma valede mõtteviiside kohta.
Õppima tundma ära Saatana valesid.
Õppida mõtlema nii nagu Jumal iga olukorra suhtes mõtleb,
on kõige olulisem alus ükskõik, millisele muutusele me elus.
Oled sa vahel tundnud, et lähed peast segi?
Võib-olla lähedki.
Sest võib-olla oled loobunud ja kaotanud kontrolli oma mõtete üle.
Seega, kui ütleme, et oleme peast segi minemas,
siis seda tänu sellele, et laseme Saatanal mõelda enda eest,
kes täidab me mõtteid murede-, hirmude-, ärevuse-, ähvarduste-
ja kõikvõimalike piinadega.
Ütled: "Ma ei tea mida teha! Mida ma küll tegema pean?"
Mõtle millelegi muule!
Mõtle millelegi heale, sest see ületab alati kõik halva.
"Aga ma ei saa sinna midagi parata! Ma lihtsalt olengi muretseja!"
Sel juhul peaksid esimese asjana lõpetama selle ütlemise,
et oled muretseja.
Ära ütle enam nii!
Võib-olla sa pole varem isegi teadnud,
et sul on võime kontrollida oma mõtteid.
Vaatame täna paljusid Piibli kirjakohti
ja esimene neist on 2 Korintlastele 10:4-5
"Meie võitluse relvad..."
Ütle: "Ma olen sõjas."
"Meie võitluse relvad ei ole ju lihalikud,
vaid need on Jumalas vägevad kindluste mahalõhkumiseks."
Kindlus või kindlustus on miski,
mille kaudu Saatan on end sisse möllinud
ja kontrollib kõike toimuvat.
Nii et Saatan püüab rajada me mõtteisse
valede ja pettuste kindlustusi,
püüdes ajapikku panna meid uskuma neid.
Ja kui me neisse usume, saab neist ka me reaalsus.
Isegi, kui need ei vasta tõele, saab neist me reaalsus,
sest me usume neisse.
Ma uskusin pikki aastaid,
et tänu kuritarvitamise kogemusele
ei saa mul kunagi olema tõeliselt head elu.
Uskusin, et saan kogema teisejärgulist elu
tänu sellele, mis minuga oli toimunud.
Nii ma uskusin ja nii sai sellest ka mu reaalsus.
Mõistad sa, et see, mida sa usud, saab ka su reaalsuseks?
Sa ei saa minna kaugemale sellest, millesse usud.
Kui usud, et sul pole enesekindlust, siis hakkadki käituma ebakindlalt,
isegi, et Jeesus on su kindlus ja elab su sees.
Kui sa aga ei usu,
et sul on enesekindlust tänu suhtele Temaga,
siis sa käitudki ebakindlalt
ja oledki see, kes ei leiagi kunagi tööd,
kes ei koge soosingut, kasu ega läbimurdeid
ja kes ei meeldi kellelegi.
Seda kõike tänu sellele, kuidas sa enda suhtes tunned
ja mitte seetõttu, et nii peabki olema.
Sa oled lihtsalt lasknud Saatanal veenda end, et nii ongi õige.
Pole ühtki inimest, kes mind praegu kuuleb,
kes ei saaks kasu sellest sõnumist,
nähes väga häid ja positiivseid muutusi oma elus.
Ja ma pean silmas kohe.
See ei tähenda, et kõik probleemid saavad koheselt lahendatud,
sest meelte uuendamine võtab aega.
Õigesti mõtlema õppimine võtab aega.
Kuid samas - iga päev, mil liigud õiges suunas,
saab olema päev, kus sa ei liigu vales suunas.
Nii et, isegi, et sa pole omadega veel kohal,
oled sa siiski juba teel millegi hea suunas
ega pea enam pöörduma tagasi valede asjade juurde.
"Me lükkame ümber kõik argumendid, teooriad ja arutlused..."
Need kõik on osa mõtteprotsessidest.
Seega ta räägibki meeltesse rajatud kindlustustest.
"....ning iga uhkeldava ja kõrgelennulise asja,
mis tõstab pead Jumala tõelise tundmise vastu."
Seega iga asi,
mis ei ole ühel joonel Piiblis leiduva tõega,
on vale.
Kõik, mis pole ühel joonel Piiblis leiduva tõega, on vale.
Kõik, millesse me usume,
aga mis pole ühel joonel Jumala Sõnaga...
Mul ükskõik, kas meil on tegu 21. sajandiga või 27. sajandiga
või 30. sajandiga -
Jumal ei muutu, vaid on endiselt see sama.
Me ju teame paljusid asju, mis tänapäeva maailmas sünnivad
ja mida inimesed peavad kaasaegseks elustiiliks.
Mul on nii kahju inimestest, kes ei tunne Jumala Sõna.
Samas on see meie asi teha kõik endast olenev,
et saada nii palju tõde välja kui vähegi võimalik.
Sest ainus asi, mis need valed paljastab,
on Jumala Sõna tõde.
"Kõik, mis tõstab pead tõelise Jumala tundmise vastu.
Me allutame iga mõtte..."
Öelge: "Iga mõtte."
"Me allutame iga oma mõtte ja eesmärgi
Kristuse, meie Messia, sõnakuulelikkuse alla."
Minu jaoks on põnev teada,
et ma võin omada teatud kontrolli oma elu üle,
õppides mõtlema nii nagu Jumal mõtleb.
Mul on hea meel, et mul on vaba valik
ja et Jumal on andnud mulle vaba tahte.
Ma võin kasutada oma vaba tahet joondununa Jumala tahtega.
Sa ei kasuta oma vaba tahet selleks, et teha, mida iganes.
Jumal ei loonud meid käpiknukkudeks.
Ta ei loonud meid selliselt, et peaksime vägisi Teda teenima,
vaid Ta on ilmutanud meile oma parimat tahet meie suhtes,
et armastaksime Teda kogu oma hingest, jõust ja südamest.
Ta pakub meile head elu, öeldes: "Nii võiks elada",
kuid samas on sul vaba valik teha seda või mitte.
Kui sa aga kasutad oma vaba tahet,
et täita Tema tahet,
saab sul olema nii imeline elu, et sa ei suuda seda ära uskudagi.
Mul ükskõik, kui päästetud sa oled -
kui su mõtteviis on hommikust õhtuni mäda,
on kogu su elu mäda.
Aamen?
Mul ükskõik, kui päästetud sa oled.
Kogu su Piibel võib olla allajoonitud,
olles kasutanud selleks kolme erinevat värvi,
kuid kui su mõtteviis on mäda, on ka su elu mäda.
Kui keegi ütleb, et ta elu on mäda,
võid julgelt öelda talle, et see on tingitud mädast mõtteviisist.
Millist elu sa tahad?
Usun, et inimeste peamine soov on olla õnnelik.
Mida iganes muud ka inimesed ei tahaks,
on nende peamine soov olla siiski õnnelik.
Krediitkaartide võlad on täna kõrgemad kui eales varem.
Seda seetõttu, et inimesed püüavad osta killukestki õnne.
Kuid miski, mida ei saa kunagi poest osta,
on siinsamas tasuta kättesaadav.
Sest õnn ei peitu selles, mida sa omad,
vaid teadmises, kes sa oled
ja kellele sa kuulud.
Johannese 10:10
"Varas ei tule muu pärast kui varastama, tapma ja hävitama.
Jeesus aga ütles, et Tema tuli..."
See koht väärib täitsa hõiskamist!
"Mina tulin..."
Meil on siin korraga üks püha sekkumine
Saatana plaanidesse.
Tema tuli varastama, tapma ja hävitama,
aga Jeesus tuli,
et meil võiks olla elu ja et me võiks nautida seda.
Mitte selleks, et me käiks vaid õnnetutena ringi,
vaid et meil oleks ja me naudiks rikkalikku, ülikülluslikku elu,
kuniks see voolab üle.
Jumal tahab, et sul oleks nii palju rõõmu,
et see voolaks sinust üle ja välja ning kastaks kõiki teisigi.
Rõõm võib tähendada nii meeletut lustlikku meelt,
kui seesmist sügavat naudingut.
Mulle väga meeldib see sügav rõõmustus
ja ma usun, et see on ka see, millega Jumal tahab meid täita.
Saatan aga ei taha, et meil oleks selline hea elu,
mistõttu ta süstib me meeltesse kõikvõimalikke valesid,
mida ta suudab eales välja mõelda.
Valesid Jumala kohta.
Võib-olla sa tulid täna siia arvamisega, et Jumal on su peale pahane.
Kas tänu millelegi, mida tegid või ei teinud.
Kuid mul on sulle häid uudiseid!
Jumal ei ole su peale pahane, vaid hoopis armastab sind
ega lakka sind kunagi armastamast,
millega iganes sa ka hakkama ei saaks.
See ei tähenda nüüd seda, et võid käituda, kuidas iganes.
Sel juhul siis ka Jumal korrigeerib ja manitseb sind,
kuid Ta teeb sedagi armastuses,
sest Ta armastab sind liiga palju, et jätta sind oma sopa sisse.
Kas pole mitte hea uudis?
Mulle meeldib Jumala manitsemine,
sest see annab mulle märku, et Ta valvab mu üle
ega lase mul elada mingit suvalist elu.
On võimalik omada negatiivset mõtteviisi ja suhtumist,
mis hävitab su elu,
kuna selle asemel, et midagi muuta,
süüdistad sa kõiki teisi.
Loen seda veelkord.
On täitsa võimalik, et nii sina, mina kui mõni televaataja
omab negatiivset mõtteviisi ja suhtumist,
mis hävitab su elu,
sel ajal, kui sina süüdistad kedagi kõiges mis su elus valesti on,
võtmata ise vastutust.
Mõni mõtleb kohe: "Aga see polegi ju minu süü!"
Muidugi mitte! See on Saatana süü!
See pole Charlie, Sami, Joe või Mary süü.
See on Saatana süü,
sest me ei sõdi liha ja verega, vaid pimeduse kurjuse jõududega.
Meie sõda käib Saatanaga,
kes kasutab erinevaid inimesi, kelle kaudu tegutseda.
Nii et, me tõeline sõda käib Saatana vastu.
Võib-olla sul pole vähimatki süüd olukorra osas, milles täna oled,
kuid ainult sina ja Jumal üheskoos saate selle asja korda seada.
Ainult sina ja Jumal üheskoos saate selle asja korda seada,
sest inimene, kelle peale pahane oled,
ei saa tulla seda olukorda muutma.
Vahet pole, kui kaua sa ta peale pahane oled,
või kui kaua teda vihkad,
või kui kibestunuks muutud.
Tema veedab elus mõnusalt aega, samal ajal kui sa oled täiega õnnetu.
Nii et, lase parem minna, öeldes:
"Hea küll Jumal, ma olen nüüd valmis olema Sinuga ühel meelel.
Ma võtan vastutuse oma praeguse olukorra eest.
Tee minus kõik, mis tarvis
ja anna mulle jõudu teha seda, mida Sa tahad, et ma teeks.
Ma ei vaata enam kunagi tagasi, vaid lähen tänasest alates otse edasi."
Kuid nüüd loen teile ühe Joyce Meyeri tähendamissõna.
"Oli kevadine aeg ja kõik oli õide puhkemas.
Kevad on tavaliselt see aastaaeg, mida kõik naudivad.
Külma talve surnud olek on möödas
ja kevad tuletab meile meelde lootust ja uut kasvu.
Julie tegeles kevadise suurpuhastusega.
Vahetas kapis talveriided kevadriiete vastu
ja mõtles kirevate lillede istutamisele aeda.
Kõik tundus nii helge ja lootusrikas,
kuniks abikaasa Charlie töölt koju jõudis
ja halbu uudiseid tõi.
Ta oli töölt lahti lastud.
Juliel oli raske talle kaasa tunda,
kuna see oli juba mehe neljas töökoht, kust ta 7 aasta jooksul oli vallandatud.
Kuigi Julie oli tavaliselt väga positiivne ja rahulik,
ärritas Charlie toodud uudis teda väga.
Mees ütles, et ärritumiseks pole põhjust,
kuna ta leiab endale kindlasti uue töö.
Kuid Julie teadis,
et Charliel on sügavam probleem, millega ta ei tahtnud tegeleda."
Kui sa leiad end ka ikka ja jälle ühest ja samast olukorrast,
siis sa oled ainus ühine nimetaja kõigis neis olukordades.
Siin üks tõestisündinud lugu.
Üks naine tuli ühe mu pastorist sõbra juurde ja ütles:
"Ma abiellun järgmine nädal seitsmendat korda
ja tahan, et sa palvetaksid, et see mees kohtleks mind õigesti."
Las ma öelda teile - see on pettuse kõrgeim tase!
Kui oled juba seitsmenda abielu juures,
siis tõenäosus, et see pole teise süü, on vägagi suur.
Tänan!
"Charlie polnud valmis tunnistama oma probleeme
ega ka mitte tegelema nendega.
Oleks ta olnud vallandatud vaid korra või paar,
oleks Julie võinud ehk uskudagi, et tegu oli nadi ülemuse-
või mõne muu tööalase probleemiga.
Kuid peale neljandat töökaotust ta juba teadis,
et põhjus peab olema Charlies.
Ta polnud vaid vallandatud neljast kohast,
aga ta ei suutnud ka sõpru pidada.
Charliega oli raske läbi saada.
Ta oli negatiivne ja muudkui virises,
omades võimet muuta süngeks ükskõik, milline keskkond.
Charlie oli olnud pahane oma ülemuse peale,
kes tema sõnul polnud mõistnud tema ande.
Charlie oli veendunud, et teda oli ebaõiglaselt koheldud.
Ta oli pahane oma kolleegide peale, sest ta ei meeldinud neile
ja nad olid kurtnud tema kohta oma ülemusele.
Viha polnud Charlie jaoks midagi uut.
Ta oli enamuse oma elust olnud vihane ühe või teise asja peale.
Tal oli tunne, et ta pole nii andekas ja soositud nagu enamus teisi
ja see tekitas temas negatiivsust,
pannes teda kurtma, et elu on ta suhtes ebaõiglane.
"Elu viskas mind bussi rataste alla" oli ta lemmik enesehaletsuse fraas.
Ta süüdistas oma vanemaid, õpetajaid ja kaaslasi
oma viltu vedamistes elus.
Ta süüdistas kõiki teisi, aga temal endal polnud mingit süüd.
Kuigi ta lapsepõlves oli tõesti teatud puudujääke,
oli tal siiski ka võimalusi omada ja nautida head elu."
Elus pole kunagi nii,
et teatud puuduste kõrval poleks kunagi ka võimalusi.
Pole hullu, et täna aeglaselt liigume.
Võin seda homme uuesti korrata, kui me sellele täna veel pihta ei saa.
Mulle meeldib ikka öelda,
et me elu algus pole kaugeltki nii oluline,
kui see, milliseks kujuneb me elu lõpp.
Meil ei pruugi olla kontrolli me alguse üle,
küll aga on meil kontroll selle üle, kuidas lõpetame.
See polnud minu süü,
et mu isa mind seksuaalselt kuritarvitas.
Küll aga oleks see olnud minu süü,
kui oleksin lasknud sel rikkuda kogu oma ülejäänud elu.
Osad teist on selle teema üle rõõmsad,
kuid on ka võimalik, et osad on mu peale praegu pahased.
Kuid palun ärge lahkuge,
sest muidu jäätegi kogu selle supi sisse,
käies ikka ja alati ühe ja sama mäe ümber.
Võimalik, et keegi räägib teile sama juttu
ka 10 aasta pärast
ja võib-olla te siis usute seda, aga võib-olla ka mitte.
Kuid ükskõik, kui ebaõiglane ka elu poleks olnud -
ainuüksi koostöö Jumalaga saab muuta selle olukorra.
"Fakt oli see,
et Charlie oli vallandatud oma negatiivsuse tõttu.
Ta oli alati arvanud, et väärib paremat kohtlemist,
ilma, et oleks ise selle heaks midagi teinud."
Ta korda seda sama mudelit, mida oli läbi kogu elu korranud.
Ta jääbki seda kordama ikka ja jälle,
kuniks ta ei lõpeta kõigi teiste süüdistamist
selle eest, mis ta elus on viltu.
Kuniks ta ei võta vastutust ega hakka muutma kõike, mis tarvis.
Öelgu keegigi aamen.
Me tuleme mõne aja pärast Charlie juurde tagasi.
Elust rõõmu tundmine saab alguse otsusest.
Esimene otsus tähendab uskuda, et kõik, mis meiega on juhtunud,
võib pöörduda heaks.
Vahet pole, millega ka poleks tegu.
Kõik, mis meiega on juhtunud -
kõik halvad, ebameeldivad ja ebaõiglased asjad
võivad pöörduda heaks nende jaoks,
kes esiteks - armastavad Jumalat
ja teiseks - kes on kutsutud Tema eesmärkide kohaselt. (Ro.8.28)
Las ma öelda seda lihtsamalt.
Kes armastavad Jumalat
ja kes on valmis tegema seda, mida Jumal annab neile teha.
Ma ei unusta kunagi üht naist,
kes käis aastaid tagasi ühel mu konverentsil.
Tegu oli naistekonverentsiga,
kus kõik naised istusid ümmarguste laudade taga.
Meil oli 3-4 sessiooni, mille lõpuks üks naine tuli mu juurde
ja ütles: "Ma sain nüüd teada, milles mu probleem on."
Küsisin, et mis see siis on?
Ta ütles: "Mind on kuritarvitatud ja minuga on palju halba juhtunud,
kuid tundub, et Jumal pani mu ühte lauda naistega,
kellega mul on peaaegu samasugune taust."
Kas pole hämmastav, kuidas Jumal vahel asju korraldab?
Ta ütles: "Mulle sai nüüd selgeks, et kõik need naised on vabad.
Kõik need asjad,
mida Jumal käskis neil teha ja nad tegid,
olid asjad, mida Jumal käskis ka mul teha,
aga ma ei teinud neid kunagi."
Võti elamaks uut elu, mis Jumalal on me jaoks,
peitub selles, et õpime mõtlema nii nagu Jumal mõtleb.
See pole loomupärane me jaoks,
mistõttu peame seda teadlikult tegema.
Peame õppima tundma ära mõtteid, mis ei vasta Jumala Sõnale,
öeldes neist Jumala abiga lahti.
Meie mõtted on seotud nii paljude eriasjadega me elus.
Meil on sulle täna väga eriline kingitus.
Audioraamat "Meelte ühendused".
See on mu esimene audioraamat üle pikkade aastate.
Usun, et see on suureks abiks paljudele inimestele.
Nii et, kui sul pole aega ise seda raamatut lugeda,
las ma lugeda seda sulle sinu eest.
Võin su igal õhtul magama lugeda,
või lugeda seda ajal, mil tööle sõidad või koristad.
Las ma mõjutada su elu lugedes sulle seda raamatut,
sest see saab olema sulle suureks abiks.
"Meelte ühendused" on Joyce'i uusim audioraamat,
mille ta on ise sisse lugenud.
On su mõtted juhuslikud ja tühised?
Või mõjutavad nad su elu viisidel, mida sa pole veel mõistnudki?
Jumal on õpetanud mulle Piiblist paljusid asju meelte ühenduste kohta
ja ma jagan hea meelega neid tõdesid sinugagi.
Lase Joyce'l lugeda sulle
ta uusimat audioraamatut "Meelte ühendused".
Täiuslik viis kuulmaks ta mõtteid su meelte kohta,
kus iganes sa ka poleks.
Telli juba täna.
LOOTUSE KÄSI
Kellegi igapäevane harjumus
pole mitte kõigi igapäevane harjumus
Üks veefiltri süsteem õpetab 520 Vietnami lapsele,
kui oluline on kätepesu.
Nemad omakorda aga õpetavad nüüd oma peresid.
Lihtne, kuid tõhus
Aitäh!
LOOTUSE KÄSI
"Igapäevaelu rõõmud" ajakiri
Head uudised maili teel
Joyce'i julgustavad artiklid
Lootuse käe aruanded
Pilguheit saatekavasse
Telli tasuta koopia Joyce'i kodulehelt
Osa neist lastest pole elu sees vannis käinud.
Leidsime neilt haavu ja põletusi, mida kunagi ei ravitud.
Raske on isegi näha, kui väga nad seda naudivad.
Nad pole midagi sellist kunagi kogenud.
Nad pole kunagi kogenud seda, mis on meie jaoks elementaarne.
See teeb väga alandlikuks.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele